
ROMÂNIA

JUDEȚUL TIMIȘ

ORAȘUL DETA

PRIMAR

Nr. 5.152/04.05.2024
REFERAT DE APROBARE

a proiectului de hotărâre privind aprobarea documentației tehnico - economice, a devizului general și a indicatorilor tehnico - economici pentru proiectul ,,Sisteme inteligente de Management Urban în orașul Deta, județul Timiș”, finanțat prin Planul Național de Redresare și Reziliență, Componenta C10 - Fond Local.
În conformitate cu prevederile art. 129, alin. (2), lit. b), alin. (4), lit. d), alin. (7), lit. n) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, Hotărârii Guvernului nr. 907/2016 privind etapele de elaborare și conținutul - cadru al documentațiilor tehnico-economice aferente obiectivelor/proiectelor de investiții finanțate din fonduri publice și art. 44, alin. (1) şi art. 45, alin. (1) din Legea nr. 273/2006 privind finanțele publice locale, cu modificările şi completările ulterioare, supun analizei și aprobării Consiliului local, proiectul de hotărâre privind aprobarea documentației tehnico - economice, a devizului general și a indicatorilor tehnico - economici pentru proiectul ,,Sisteme inteligente de Management Urban în orașul Deta, județul Timiș,, finanțat prin Planul Național de Redresare și Reziliență - Componenta C10 - Fond Local.
Acest proiect vizează pe de o parte eficientizarea și digitalizarea interacțiunii cu publicul și mediul de afaceri din orașul Deta prin implementarea de soluții IT moderne, iar pe de altă parte dezvoltarea infrastructurii tehnico-edilitare.

 Având în vedere cele expuse mai sus, cât și obiectivele Planului Național de Redresare și Reziliență, Componenta C10 - Fond Local, propun adoptarea prezentului proiect de hotărâre. 
PRIMAR,

Ec. Petru Roman
